[UPDATE] คริปโททั้งตลาดร่วงอีก -15% ในวันเดียว
หลังจากไม่กี่วันก่อน ตลาดคริปโทเคอร์เรนซีถูกแรงเทขายอย่างหนัก หลังจากอีลอน มัสก์ ได้ออกมาวิจารณ์การใช้พลังงานของการขุดบิตคอยน์ที่มากเกินไป  วันนี้ คริปโทเคอร์เรนซีก็ถูกแรงเทขายอีกครั้ง จากข่าวโดยสำนักข่าว Reuters (ซึ่งมีหลายคนบอกว่าเป็นข่าวที่รู้กันอยู่แล้ว) ซึ่งทาง Reuters รายงานว่าทางรัฐบาลจีนประกาศแบนบิตคอยน์ และคริปโทเคอร์เรนซี ครอบคลุมตั้งแต่การห้ามลงทะเบียนซื้อขายและห้ามรับชำระ
19 พ.ค. 2564

[UPDATE] คริปโทเคอร์เรนซี ทั้งตลาดร่วงหนัก เฉลี่ย -15% ในวันนี้
หลังจากไม่กี่วันก่อน ตลาดคริปโทเคอร์เรนซีถูกแรงเทขายอย่างหนัก
หลังจากอีลอน มัสก์ ได้ออกมาวิจารณ์การใช้พลังงานของการขุดบิตคอยน์ที่มากเกินไป
วันนี้ คริปโทเคอร์เรนซีก็ถูกแรงเทขายอีกครั้ง จากข่าวโดยสำนักข่าว Reuters
(ซึ่งมีหลายคนบอกว่าเป็นข่าวที่รู้กันอยู่แล้ว)
ซึ่งทาง Reuters รายงานว่าทางรัฐบาลจีนประกาศแบนบิตคอยน์ และคริปโทเคอร์เรนซี
ครอบคลุมตั้งแต่การห้ามลงทะเบียนซื้อขายและห้ามรับชำระ
โดยเหตุผลบางส่วนของทางรัฐบาลจีน
ได้ระบุว่า “ปัจจุบัน มูลค่าของคริปโทเคอร์เรนซีเหวี่ยงขึ้นลงอย่างรวดเร็ว
แถมมีการเข้ามาเก็งกำไรอย่างหนัก ซึ่งไม่ปลอดภัยต่อทรัพย์สินของผู้คนและไม่เป็นไปตามโครงสร้างเศรษฐกิจอย่างที่มันควรจะเป็น”
ซึ่งในช่วงหลายปีที่ผ่านมา ทางรัฐบาลจีนก็ได้มีข่าวเกี่ยวกับการแบนบิตคอยน์
และคริปโทเคอร์เรนซีมาแล้วหลายครั้งและพยายามผลักดันดิจิทัลหยวนขึ้นมาใช้เอง
หลังจากที่ข่าวประกาศออกมา ในช่วงแรกราคายังนิ่งอยู่ในระดับเดิม
แต่หลังจากนั้นเมื่อเวลาผ่านไปประมาณระยะหนึ่ง ราคาคริปโทเคอร์เรนซีได้เริ่มมีแรงเทขาย
จนตอนนี้ มูลค่าของแต่ละคริปโทเคอร์เรนซีร่วงลงโดยเฉลี่ย -15% เมื่อเทียบกับราคาของวันก่อนหน้า
XRP -7%
Cardano -18%
Dogecoin -17%
Binance Coin -19%
Ethereum -17%
Bitcoin -14%
ทั้งนี้บิตคอยน์ได้ปรับตัวลงมาจากจุดสูงสุดที่ 64,863 ดอลลาร์สหรัฐต่อเหรียญ
เหลือ 39,480 ดอลลาร์สหรัฐต่อเหรียญ หรือคิดเป็นการลดลงจากจุดสูงสุดมาแล้ว 39%..
เมื่อดูจากราคาย้อนหลังแล้ว หมายความว่าใครที่ซื้อบิตคอยน์ตั้งแต่วันที่ 8 กุมภาพันธ์ 2021 ทุกคนที่ยังถือบิตคอยน์อยู่ตอนนี้จะขาดทุน (ยกเว้นมีการซื้อขายทำกำไรระหว่างทาง)
ปิดท้ายด้วยข้อมูลที่น่าสนใจ
วันที่ 8 กุมภาพันธ์ 2021 เป็นวันเดียวกับที่มีข่าวเรื่อง บริษัท Tesla ประกาศซื้อบิตคอยน์มูลค่า 45,000 ล้านบาท หมายความว่า ถ้า Tesla ยังไม่ขายบิตคอยน์ส่วนที่ถืออยู่ ตอนนี้ Tesla จะเริ่มขาดทุนในการลงทุนในบิตคอยน์แล้ว..
ร่วมติดตามข่าวสารคริปโทเคอร์เรนซี จากมุมมองหลายเพจ ได้ในแพลตฟอร์ม Blockdit ลองอ่านตัวอย่างได้ที่ 
คำเตือน บทความนี้ไม่ได้เป็นการแนะนำการลงทุน การลงทุนในคริปโทเคอร์เรนซีมีความผันผวน โปรดศึกษาข้อมูลให้ครบถ้วนก่อนตัดสินใจลงทุน
References
-
-